כמה SMS אפשר לשלוח ביממה, מי מסמן את המטרה לפני שהוא יורה, וכמה עולה תמונה של אלוהים
לקראת תערוכת החקלאות אגריטך, פירסמו המארגנים מודעה: "העולם מגיע לישראל! ישראל מצפה לעולם!". אלא שלפי המפה המצורפת, העולם התהפך: "נדמה שקוריאה עברה לסין, ניגריה נמצאת עכשיו במרכז אפריקה במקום קונגו, אוקראינה עברה לרוסיה, ובולגריה נמצאת היכן שגרמניה שכנה לפני כן", כתב שחר גולן, הבלוגר שאיתר את הטעויות. נוסף לכך, מכל אחת מהמדינות יוצא חץ שמוביל לנקודה שונה, ואף אחד מהם אינו מוביל לישראל:  גולן יצר קשר עם אגריטך ודיווח על הטעויות. במודעה הבאה הם כבר השתדלו יותר: המדינות שעברו דירה טרם שבו (חוץ מקוריאה), אבל לפחות החצים מובילים עכשיו לישראל:  ועוד בחדשות "שינוי סדרי עולם": "הארץ" (6.5.09) הכריז על מדינה חדשה, אפניסטאן.  "גלובס" מדווח (7.5.09) ששרי אריסון התלוננה על פעולותיו של המפקח על הבנקים באומרה "סימנו מטרה – ואז ירו חץ". יצוין כי כך מקובל, ואילו רק כשקורה ההפך נהוג להתלונן, משמע כשיורים חץ, ואז מסמנים את המטרה.  בראיון ל"גלובס" סיפר היחצן רני רהב שהוא שולח "בין 1,000 ל-3,000 SMS ביום". המראיינת לא עימתה אותו עם העובדות: ביממה יש 1,440 דקות, מה שאומר שרהב שולח, לפי עדותו, הודעת SMS כל חצי דקה (3,000 הודעות ביממה) עד דקה וחצי (1,000 הודעות ביממה) אם הוא לא ישן כלל, וכל עשרים שניות עד דקה אם הוא ישן שש שעות בלילה. מתי הוא מספיק לעבוד?  "חדשות 2" נכשלו במבחן בוזגלו: שחקן מכבי תל-אביב בכדורגל מאור בוזגלו הוא, לפי הכיתוב, שחקן מכבי תל-אביב בכדורסל.  אלוהים מחלטר כצלם חדשות ב-nrg מעריב.  מקו: זו אינה השחקנית המצליחה אנגלינה גולי.  ערוץ 1: זה אינו משיח השקר שבתאי צבי (דרך news1).  ערוץ 1: צבע עורו של ד"ר אמיר שהם אינו סגול-ירוק (דרך ynet).  "כלכליסט" (19.4.09): עורך יקר, כתבתי XXX במקום ערך המניה, אל תשכח לעדכן את הערך האמיתי לפני שאתה מעלה את הכתבה. על החתום: הכתב.  לפי מדריך השידורים של ynet, פסוקו של יום היא תוכנית תרבות (בכל זאת, תנ"ך), בידור (בכל זאת, אבשלום קור) ומוזיקה (אות הפתיחה והסיום?).  במדור הקודם דיווחתי כי PressTV הציגו תמונה של מטוסי F-5 וטענו בכיתוב שמדובר ב-F-15. הקורא עופר שוורץ הגיב: "אני לא מבין מספיק במטוסים בשביל לדעת אם המטוסים בתמונה (אלה של איראן) הם באמת F-5, אבל אני בהחלט יודע לקרוא מספיק כדי לדעת שהטקסט מתחת לתמונה אומר F-14 ולא F-15". תודה לקוראים הערנים נירית וייס, יונתן כיתאין, אביעד קדרון, אורן פרסיקו, יאיר, נתאי פרץ ואיציק אדרי. נתקלתם בטעויות בתקשורת? שלחו לינק וצילומסך (כך עושים זאת) לכתובת tikunim@kenans.net, וציינו אם ברצונכם לקבל קרדיט.